CELEX: 62009TN0365
Language: hu
Date: 2009-09-17 00:00:00
Title: T-365/09. sz. ügy: 2009. szeptember 17-én benyújtott kereset — Michalakopoulou Ktimatiki Touristiki kontra OHIM — Free (FREE)

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/81
            
         2009. szeptember 17-én benyújtott kereset — Michalakopoulou Ktimatiki Touristiki kontra OHIM — Free (FREE)
   (T-365/09. sz. ügy)
   2009/C 267/144
   A keresetlevél nyelve: angol
   
      Felek
   
   
      Felperes: Michalakopoulou Ktimatiki Touristiki AE (Athén, Görögország) (képviselők: A. Koliothomas and K. Papadiamantis ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Free SAS (Párizs, Franciaország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2009. június 11-i, az R 1346/2008-1. sz. ügyben hozott határozatát;
            
         
               —
            
            
               az Elsőfokú bíróság utasítsa el a felszólalást;
            
         
               —
            
            
               az Elsőfokú Bíróság az alperest marasztalja el az Elsőfokú Bíróság előtti költségekben;
            
         
               —
            
            
               az Elsőfokú Bíróság a fellebbezési tanács előtti eljárásban részt vevő másik felet kötelezze azon eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „FREE” szóvédjegy a 16. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a „FREE” francia szóvédjegy a 38. osztályba tartozó szolgáltatások tekintetében; a „FREE — LA LIBERTÉ N’A PAS DE PRIX” francia ábrás védjegy a 35. és 38. osztályba tartozó szolgáltatások tekintetében.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte, és teljes egészében elutasította a közösségi védjegybejelentést.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács tévesen vélte úgy, hogy fennáll az összetévesztés veszélye az érintett védjegyek között; a 207/2009 tanácsi rendelet 75. cikkének megsértése, mivel a fellebbezési tanács elmulasztotta indokokkal alátámasztani azon megállapítását, miszerint hasonlóság áll fenn az érintett közösségi védjegy árulistájában szereplő 16. osztályba tartozó áruk, valamint a korábbi védjegy árulistájában szereplő, 38. osztályba tartozó szolgáltatások között.